
Unitatea limbii române în marile enciclopedii ale lumii 

UNITATEA 


UMBIIROMÂNE 

Probabil datorită unei deformaţii profesionale, ori de cîte ori mă apuc de o nouă lucrare, printre 

ÎN MARILE 

primele surse de referinţă spre care îmi îndrept atenţia sunt marile enciclopedii internaţionale, 

ENCICLOPEDII 

aceste opere care procedează la inventarierea la zi a tot ceea ce este posibil de a fi cunoscut şi 

ALE LUMII 

definit intr-un mod clar. Iată de ce am crezut util să întreprindem o călătorie în lumea acestui 
tezaur universal şi să vedem punctul de vedere asupra subiectului nostru, adică unitatea limbii 

române. 

Dat fiind spaţiul restrîns al unui articol, ne vom impune a reproduce numai acele pasaje care 
ni se par mai caracteristice. Şi vom începe prin a cerceta cea mai celebră dintre enciclopedii, 
Enciclopedia Britanica (voi. 19, pp. 746-747), de unde extragem următoarele „în limba română 
se disting patru dialecte principale: 1) dialectul dacoromân sau româna prin excelenţă, vorbită 
de circa 18.000.000 de persoane în România modernă, în Banatul iugoslav, precum şi în unele 
comune din Bidgaria şi Ungaria, în apropierea graniţelor României, adică în cea mai mare parte pe 
malul sting al Dmiării; 2) dialectul macedoromân sau aromân, vorbit de vreo 350.000 de persoane 
răspîndite în diverse regiuni din Peninsula Balcanică (Tesalia, Epir, Albania, Macedonia, Bulgaria; 

3) meglenoromâna sau dialectul meglenit, vorbit de cîteva mii de persoane la nord-vest de Salonic şi 

4) istroromâna, vorbită de alte cîteva mii în Peninsula Istria, în jurul lui Monte Maggiore.” 

în noua versiune a aceleiaşi enciclopedii, The New Encyclopaedia Britannica, Macropaedia 
(voi. 15, p. 1092), se poate citi: „Există aproximativ 20.000.000 de persoane care vorbesc limba 
romănă, dintre care circa 16.000.000 locuiesc în România, 2.500.000 în Uniunea Sovietică şi aproape 
1.000.000 în Iugoslavia, Bulgaria, Grecia şi Albania. Limba „standard” a României este bazată pe 
graiul din Muntenia şi este cunoscută în mod curent sub numele de „dacoromână.” Alte dialecte ale 
limbii romăne sunt meglenoromâna (vlaşi) şi istroromâna, ambele ameninţate de dispariţie. Mai 
viguros este dialectul aromân, răspîndit în Grecia (150.000, după statisticile din 1932), Iugoslavia 
(100.000), Albania (65.000) şi Bulgaria (40.000). 

Prima inscripţie cunoscută în dialectul aromân datează din 1731 şi a fost descoperită abia în 1952, 
laArdeniţa, în Albania.” 

The Encyclopedia Americana (voi. 23, pp. 767K-767L), vorbind despre naşterea limbii 
române, spune printre altele: „Izolată de Occidentul roman, începînd din secolul al şaptelea, limba 
română este singurul supravieţuitor reprezentînd latina vorbită în Imperiul Roman de Răsărit 
şi constituie evoluţia sa normală. Unitatea lingvistică a limbii romăne în regiunea carpato - 
balcanică este constituită de următoarele dialecte: 1) dialectul dacoromân, cel mai important, 
vorbit la nord de Dunăre; 2) dialectul aromân sau macedoromân, vorbit în sudul Balcanilor; 
3) dialectul meglenoromân, vorbit la nord de Salonic şi 4) dialectul istroromân vorbit în sud- 
estul Triestului. Aceste patru dialecte au o rădăcmă comună, adică protoromâna, care deşi nu s-a 
prezervat, reprezintă totuşi prelungirea normală a latinei orientale... Teoria continuităţii este în 
general acceptată în zilele noastre şi dezvoltată în sensul că limba romănă s-a născut concomitent, 
atît în nordul cît şi în sudul Dunării. ” 

Acelaşi punct de vedere îl exprimă şi Encyclopedia International (voi. 16, p. 29), care insistă 
asupra faptului că „limba romănă este extrem de răspîndită şi în afara hotarelor României, varianta 
principală vorbită în Peninsula Balcanicăfiind cunoscută sub numele de macedoromână.” 

O altă enciclopedie de limba engleză, Chambers’s Encyclopaedia (voi. 14, pp. 355-356) după 

UNITATEA 

ce face un istoric al vlahilor din Balcani, începînd din secolul al nouălea, menţionînd că ei mai 

UMBIIROMÂNE 

sunt cunoscuţi şi sub numele de aromâni, ţînţari, cuţovlahi, mavro-vlahi sau morlaci, insistă 

ÎN MARILE 

asupra faptului că vorbesc o limbă foarte înrudită cu limba română. 

ENCICLOPEDII 

Ca să termin cu publicaţiile de limbă engleză, voi cita pe cel mai celebru lingvist american 

ALE LUMII 

contemporan, Mario Pei, care în A Dictionary of Linguistics (p. 129) spune printre altele: 

„... o diviziune a limbii române este: macedoromâna, care constituie româna vorbită în Macedonia 
de o insulă lingvistică înconjurată de greci, slavi şi albanezi. ” 

Să vedem acum care este punctul de vedere al lingviştilor spanioli. In Enciclopedia Universal 
Ilustrada (voi. 52, pp. 803-804) se spune: „Limba română reprezintă din punct de vedere geografic 
ramura cea mai orientală a grupului lingvistic roman. Dm punct de vedere istoric este vorba de 
latina „rustică, ” vorbită în provinciile Moesia şi Dacia, modificată de-a lungul secolelor, datorită 
influenţei exercitate asupra ei de limbile străine vecine. Prin limba română se înţelege de obicei 
graiul dacoromân, la care trebuie să adăugăm celelalte trei dialecte, vorbite în afara graniţelor 
României şi anume: dialectul aromân, vorbit în anumite regiuni din Grecia, Iugoslavia, Bulgaria şi 
Albania, precum şi istroromâna şi meglenoromâna. In timp ce ultimele două dialecte sunt pe cale de 
dispariţie, aromâna continuă săfie vorbită de cei circa 600.000 de macedoromâni sau cuţovlahi.” 
Iar din cealaltă prestigioasă enciclopedie spaniolă, Diccionario Enciclopedia Salvat Universal 
(voi. 18, p. 171) extragem următoarele: „Limba română constituie ramura orientală a grupului 
lingvistic roman. Demnă de menţiune specială este continuitatea geografică dintre cele patru dialecte 
ale limbii române: dacoromâna, aromâna (sau macedoromâna), meglenoromâna (sau meglenita) 
şi istroromâna, fapt ce nu poate fi explicat altfel decîtprin existenţa unei vechi arii, în care se vorbea 
româna, cuprinzînd Dacia, cît şi cea mai mare parte a Peninsulei Balcanice propriu-zisă. ” 
Enciclopediile franceze abundă şi ele în acelaşi sens: „Aromânii sau cuţovlahii - scrie Grand 
Larousse Encyclopedique (vol.l, p. 592) sunt o populaţie de limbă română, stabiliţi în sudul 
Iugoslaviei, în nordul Greciei, precum şi în Bulgaria şi Albania, dialectul lor, aromâna fiind vorbit(ă) 
de circa 350.000 de persoane. ” 

După Larousse du XX siecle (voi. 6, p. 67): „limba română se subdivide în trei dialecte principale, 
cunoscute respectiv sub numele de dacoromâna, care este limba literară, macedoromâna sau aromâna 
şi istroromâna. ” 

O altă lucrare franceză de vaste proporţii şi de o excepţională valoare ştiinţifică este 
Encyclopedie de la Pleiade - Le langage (p. 1135), care în subiectul ce ne interesează este 
cît se poate de clară: „Se disting patru dialecte în limba română, dacoromâna constituind forma 
oficială. Aromâna, cunoscută de asemenea sub numele de româna din Macedonia (macedoromâna) 
este vorbită în Iugoslavia de sud, în Grecia de nord şi în Albania, de către aproximativ 350.000 
de persoane. ” Iar o altă de asemenea celebră lucrare franceză, Encyclopedia Universalis (voi. 
14, pp. 359-360), după ce analizează caracteristicile de bază ale celor patru dialecte ale limbii 
române, insistă asupra faptului că împreună cu dalmata, româna formează „balcanoromana.” 
După enciclopedia rusă Bolyşaia Sovetskaia Enţiklopedia (voi. 2, p. 364), „aromânii, cunoscuţi 
de asemenea sub numele de ţînţari, macedoromâni, cuţovlahi, vorbesc dialectul aromân, care este 
strîns legat de limba română.” 

Iată acum cîteva extrase din foarte exigentele enciclopedii de limba germană: „Limba română 

propriu-zisă, scrie Brockhaus Enzyklopaedia, (voi. 17, p. 234) are ca dialecte surori aromâna, 

UNITATEA 

meglenoromâna şi istroromâna, vorbite de minoritatea etnică din Grecia, Iugoslavia, Albania şi 

UMBIIROMÂNE 

Bulgaria. Toate aceste dialecte, împreună cu dacoromâna alcătuiau în jurul secolului al zecelea ceea 

ÎN MARILE 

ce specialiştii numesc „româna comună”. "Acelaşi punct de vedere îl găsim exprimat şi în Mayers 

ENCICLOPEDII 

Neues Lexikon (voi. I, p. 396), care evaluează numărul aromânilor la peste 300.000, precum şi 

ALE LUMII 

în lucrarea elveţiană Schweizer Lexikon (voi. 6, p. 656), după care: dialectul aromân, „ vorbit de 
peste 250.000 de persoane, manifestă încă semne de vigurozitate. ” 

Enciclopediile italiene şi ele, la rîndul lor, acordă un spaţiu important acestui subiect. Astfel, 
Dizionario Enciclopedico Italiano (voi. 10, p. 547) spune: „Limba română, înţeleasă ca 
ansamblul dialectelor române, se împarte în patru dialecte: dacoromâna, vorbită în România 
de azi; macedoromâna, vorbită de grupurile de aromâni din Tesalia, Epir, Macedonia, Albania 
şi Bulgaria; meglenoromâna sau meglenita, vorbită în regiunea Meglen, la nord de Salonic şi 
istroromâna, vorbită în cîteva sate din Istria. Dialectele române reprezintă continuarea latinei 
vorbite de colonii romani amestecaţi cu substratul lingvistic trac. ” 

In Encyclopedia Europea (voi. 9, p. 955) se insistă asupra faptului că „principalele tipuri 
dialectale ale limbii române sunt patru: dacoromâna, care constituie modelul literar naţional; 
macedoromâna sau aromâna, vorbită în sudul Dunării, meglenoromâna, vorbită într-o arie 
limitată, la nord de Salonic, şi istroromâna, care mai supravieţuieşte în cîteva sate izolate din 

Istria.” 

„Patru sunt principalele dialecte ale limbii române, scrie Grande Dizionario Enciclopedico 
VTET (voi. 16, p. 255): dacoromâna, macedoromâna sau aromâna, meglenoromâna şi 
istroromâna. Limba română, în ciuda tuturor influenţelor lexicale neromăne,precum şi a fenomenelor 
de autonomie, datorită unei limbipreromane, rămîne totuşi o limbă neolatină, chiar dacă elementele 
relative într-un dicţionar sunt în majoritate, deoarece trebuie luat în consideraţie faptul că circulaţia 
cuvintelor şi numărul lor decide latinitatea limbii române. Un dicţionar etimologic trebuie să 
semnaleze de asemenea şi cuvintele scoase din circulaţie, în timp ce uzul spune că 80% din cuvintele 
folosite de români sunt de origine latină. ” 

„Limba română are patru dialecte principale — spune Enciclopedia Italiana (voi. 30, p. 22): 
dacoromâna, aromâna, meglenoromâna şi istroromâna... Dialectul macedoromân sau aromân 
este vorbit de aromâni (cuţovlahi sau ţînţari) răspîndiţi aproape pretutindeni în Peninsula Balcanică 
(în Grecia în special, în Tesalia şi Epir, în particular în regiunea Muzachia, în Iugoslavia mai ales 
în Macedonia, în jurul oraşului Bitolia şi în sfîrşit în Bidgaria, unde sunt răspîndiţi în numeroase 
comune)... Aceste dialecte conţin un grup aşa de considerabil de caracteristici comune, că trebuie să 
admitem că ele sunt datorate unor inovaţii proto-romăne. Ele au luat deci naştere cînd strămoşii 
românilor trăiau încă uniţi într-o singură regiune. ” 


Din citatele de mai sus vedem că o concluzie se deprinde cit se poate de clar: ne găsim în 
faţa unui fel de „consensus omnium” al lingviştilor străini, în ce priveşte originea comună a 
dialectului aromân cu dacoromâna. Toţi exprimă acest punct de vedere, în termeni cit se poate 
de clari, nelăsînd loc la nici un fel de ambiguitate sau echivoc. 


M PROIECT 
AVDHELA 

BIBLIOTECA CULTURII AROMÂNE 


www. proiectavdhela.ro 





COLOFON 


Autorul lucrării VASILE TEGA 

Titlul lucrării UNITATEA LIMBII ROMÂNE 

ÎN MARILE ENCICLOPEDII ALE LUMII 


Variantă 

digitalizată 

de 


Editura Predania/ 

CP 67, OP 13, Bucureşti 
www.predania.ro 
tehnoredactor/ Remus Brihac 
concept grafic/ Atelieruldegrafica.ro 




PROIECT 

AVDHELA 


BIBLIOTECA CULTURII AROMÂNE 


www.proiectavdhela.ro 





